laion/Wikipedia-Exotic huggingface dataset:
Britney Spears: Piece of Me Tour

Britney Spears: Piece of Me Tour (המכונה גם כ-Piece of Me: Exclusive Limited Tour) הוא סיבוב ההופעות העשירי של זמרת הפופ האמריקנית בריטני ספירס, באירופה ובצפון אמריקה. ההופעה הראשונה בסיבוב נערכה ב-12 ביולי 2018. מופע זה שונה במקצת מסבב ההופעות הקבוע של ספירס בלאס וגאס "Britney: Piece of Me", בכמה אספקטים, כגון: רמקסים חדשים לשירים, טכנולוגיית ייצור, חזותיים ושינויים ברשימת השירים כדי להתאים לתצוגות ההופעה החדשה. סבב ההופעות זה נכלל בדירוג במגזין "Pollstar" של רשימת "סבבי ההופעות הטובים ביותר לשנת 2018" והגיע למקום 86 ו-30 בצפון אמריקה ובעולם, בהתאמה. הסבב הרוויח 54.3 מיליון דולר ומכר 260,531 כרטיסים סה"כ, ודורג במקום ה-6 בתור "סבב ההופעות המרוויח והנמכר ביותר לנשים 2018" ב-22 בדצמבר 2017, הכריזה ספירס שתופיע ב-דנמרק עבור פסטיבל "Smukfest". ב-23 בינואר 2018, הכריזה ספירס על תאריכים של צפון אמריקה ו-אירופה. ב-13 בפברואר, בשל ביקוש נוסף גדול של כרטיסים הכריזה ספירס על תאריכים נוספים בבריטניה ו-לונדון, פריז, בנוסף ספירס חשפה שבמופע הזמר פיטבול יחמם אותה אך רק באירופה בלבד. המופעים בארצות הברית מומנו על ידי חברת פפסי, בעוד באירופה המופעים מומנו על ידי ספירס עצמה וקידום הבושם שלה "Prerogative". הביקוש לכרטיסים באירופה שברו שיא כאשר האתרים החלו לא לפעול כגון קרסו, מה שגרם לספירס להוסיף תאריכים נוספים ב-לונדון, ב-אנגליה ו-פריז. הכרטיסים נמכרו תוך פחות מ-10 דקות בלבד. בשל ביקוש נוסף גבוה ולוח זמנים קפדני ולחוץ לא הצליחה ספירס להוסיף תאריכים נוספים בדבלין. על פי סטאבהאב, סיבוב ההופעות הוא סיבוב ההופעות הנמכר ביותר בבריטניה בשנת 2018 אחרי סבב ההופעות של טיילור סוויפט Taylor Swift's Reputation Stadium Tour. ב-נורווגיה סבב ההופעות של ספירס נצפה מעל ל-20 אלף צופים, מה שהפך אותו לאחד מהופעות הקונצרטים הגבוהים ביותר באירופה (למעט בריטניה) בהופעותיה. ההופעה בבית לחם, פנסילבניה (ארצות הברית) קבע שיא חדש של המדינה, על מכירת הכרטיסים הכי מהירה בהיסטוריה. בנוסף ספירס הופיעה בפסטיבל הגאווה בברייטון שבאנגליה, שבו השתתפו כ-57 אלף איש. ב-11 באוגוסט, ספירס ביצעה מול 11 אלף איש הופעה בשוודיה, ושברה שיא קודם שנקבע על ידי הלהקה סקורפיונז בשנת 2012. "Work Bitch" "Womanizer" "Break the Ice" / "Piece of Me" "...Baby One More Time" "Oops!... I Did It Again" "Me Against the Music" "Gimme More" "Clumsy" "Change Your Mind (No Seas Cortés)" "Boys" "Do You Wanna Come Over?" "WTF (Where They From)" / "Work It" / "Get Ur Freak On" (קטע מעבר ריקודים) "I'm a Slave 4 U" (מכיל אלמנטים של "Walk It Talk", מיגוס) "Make Me..." "Freakshow" "Do Somethin'" "Circus" "If U Seek Amy" "Breathe on Me" "Slumber Party" "Touch of My Hand" "Toxic" "Stronger" "(You Drive Me) Crazy" "Till the World Ends" מדיה וקבצים בנושא Britney Spears: Piece of Me Tour בוויקישיתוף "Taylor Swift tops UK bestselling female artist list". LineUp Magazine (באנגלית). נבדק ב-2018-06-01.
מדע החדית'

מדע החדית' (בערבית: علم الحديث) הוא תחום ידע באסלאם, העוסק בידיעת הכללים והחוקים לתנאי התמיכה בחדית', והמונחים שבה, והסיבות לקבלתה או דחייתה. באמצעות ידיעת המאפיינים והכללים שבמדע הזה, ניתן לדעת את החדית' המאומת ואת החדית' המאומת פחות, את זה המבוסס ואת זה הלא מבוסס, ואת הסיבות לכך. מדע החדית' מחלק את האחדית' (צורת הרבים של חדית'), על פי מספר האנשים אשר נמצאים בכל שלב של השרשרת של מסירת החדית', לשלושה סוגים עיקריים: אל-חדית' אל-מֻתַוָאתִר, או החדית' הרצוף (בערבית: الحديث المتواتر): זה החדית' אשר בכל שלב של משלבי המסירה שלו, היו "המונים", או קבוצה רבה מאוד של אנשים. כך שרבים מסרו לרבים, שמסרו לרבים נוספים שמסרו לרבים נוספים וכו', כך שאין ספק סביר על האותנטיות של החדית'. אל-חדית' אל-מַשְהוּר, או החדית המפורסם (الحديث المشهور): הוא החדית' אשר מסרו אותו שלושה אנשים שונים. ח'בר אל-אחד, או דיווחו של יחיד (خبر الآحاد)L הוא החדית' אשר דווח על ידי בן אדם אחד, כמו חדית' עומר הנודע. מדעני החדית' מחלקים גם את האחדית' לפי מעמדם של אלו אשר מסרו את החדית'. החלוקה העיקרית בשיטה הזאת היא לקטגוריות שלהלן: אל-חדית' אל-סחיח (בערבית: الحديث الصَحِيْح), או החדית' המאומת: וזה החדית' אשר כולל את כל תנאי הקבלה מבחינת מעמדו של המוסר ומהימנותו, ואשר שרשרת המוסרים שלה נקשרת עם ההגינות והדיוק, מתחילת השרשרת ועד סופה, ולא היה בה מישהו או משהו חריג ובלתי אמין אל-חדית' אל-חסן (בערבית: الحديث الحَسَن): הוא החדית' אשר היה רצף בשרשרת המוסרים האמינים שלו, אך הייתה דלות בדייקנות שלהם, מתחילת השרשרת ועד לסוף השרשרת, בלי חריגות וללא ספקות. אל-חדית' א-דעיף (בערבית: الحديث ضَعِيْف): הוא החדית' הדעיף הוא זה שלא הגיע לדרגת ה"סחיח" או ה"חסן", והוא מי שלא היו בו תכונות הקבלה המוכרות, שהן: רציפות השרשרת, ההגינות, הדייקנות, אי החריגות ואי ספקות. ישנן שלוש קטגוריות עיקריות אשר מדעני החדית' מזהים כקטגוריות הנוגעות למקור החדית', ואלו הן: חדית' מַרְפֻוע (בערבית: مَرْفُوْع): חדית' אשר מיוחס לנביא מוחמד. חדית' מַוְקֻוף (בערבית: مَوْقُوْف): חדית' אשר מיוחס לסחאבה. חדית' מַקְטֻוע (בערבית: مَقْطُوْع): חדית' אשר מיוחס לתאבִּעוּן. מדעני החדית' מחלקים את האחדית' לקטגוריות רבות, בנוסף לאלו אשר הוזכרו לעיל. בין הקטגוריות הללו ניתן למצוא את אלה שלהלן: חדית' מֻע'לק (בערבית: مُعَلَّق) חדית' מֻרסַל (בערבית: مُرْسَل) חדית' מֻנקַטִע (בערבית: مُنْقَطِع) חדית' מֻנְכַּר (בערבית: مُنْكَر) חדית' מֻדְטַרִבּ (בערבית: مُضْطَرِب) חדית' מַוְֹדֻוע (בערבית: مَوْضُوْع): חדית' אשר נחשב למזויף או מפוברק. חדית' עזיז (בערבית: عَزِيْز) חדית' ע'רִיבּ (בערבית: غَرِيْب) The Ḥadīth, Abingdon, Oxon: Routledge ULLAH, QAZI FAZL., SCIENCE OF HADITH., [S.l.]: LULU COM, 2015 Aʻẓamī, Muḥammad Muṣṭafá., Studies in Ḥadīth methodology and literature, [Rev. ed.], Kuala Lumpur: Islamic Book Trust, 2002 Ibn al-Ṣalāḥ al-Shahrazūrī, ʻUthmān ibn ʻAbd al-Raḥmān, 1181 or 1182-1245., An introduction to the science of the Ḥadīth : Kitab Maʻrifat anwāʻ ʻilm al-ḥadīth, Reading: Garnet, 2005
מיון כלי נגינה

בתקופות ובתרבויות שונות יושמו גישות מגוונות למיון כלי נגינה. השיטה המקובלת במערב כיום מחלקת את הכלים לכלי מיתר, כלי נשיפה וכלי הקשה. עם זאת, תרבויות אחרות מקיימות שיטות אחרות. שיטת מיון כלי הנגינה העתיקה ביותר הידועה לנו היא סינית ומקורה במאה ה-5 לפנה"ס. שיטה זו ממיינת את הכלים לפי החומר ממנו הם עשויים. כל הכלים העשויים מאבן משויכים לקבוצה אחת, כל הכלים העשויים מעץ משויכים לקבוצה שנייה, כל הכלים העשויים ממשי משויכים לקבוצה שלישית, וכן הלאה. בדרך כלל, ממוינים כלים לפי הדרך בה מפיקים מהם צליל. מקור שיטת המיון המקובל כיום במערב, המחלקת את הכלים לכלי מיתר, כלי נשיפה וכלי הקשה, ביוון. שיטה זו הורחבה על ידי מרטין אגריקולה (Martin Agricola), שהבדיל בין כלי מיתר המנוגנים בפריטה, כמו גיטרה, לכלי מיתר המנוגנים בעזרת קשת, כמו כינור. מוזיקאים קלאסיים לא מיישמים תמיד הפרדה זו, אך מבדילים בין כלי נשיפה בעלי עלה (כלי נשיפה מעץ) לכלי נשיפה בהם מפיקות השפתיים את הצליל (כלי נשיפה ממתכת). שיטה זו אינה נטולת חסרונות. ישנם כלים נדירים ולא-מערביים שלא נכנסים באופן נוח להגדרותיה. כלי הנגינה העתיק סרפנט, למשל, אמור להיכלל במשפחת כלי הנשיפה ממתכת, מכיוון שהשפתיים מרעידות בו את עמוד האוויר שבכלי. עם זאת, הוא נראה כמו כלי נשיפה מעץ, וקרוב יותר לקבוצה זו במובנים רבים, מכיוון שהוא משתמש בנקבים ולא בבוכנות כדי לשלוט בגובה הצליל. קיימת בעיה לקטלג גם כלי מקלדת מסוימים. לדוגמה, לפסנתר יש מיתרים, אך הם מופעלים על ידי פטישים, כך שלא ברור אם לשייך אותו לקבוצת כלי המיתר או לכלי ההקשה. מדיה וקבצים בנושא מיון כלי נגינה בוויקישיתוף
ישיבת שירת משה

ישיבת שירת משה היא ישיבת הסדר וישיבה גבוהה, חלק מעמותת מאירים ביפו. בראשות הישיבה עומד הרב אליהו מאלי. היא קרויה על שמו של משה צבי גולדשטיין, ניצול שואה מהולנד. הישיבה הוקמה בשנת ה'תשס"ח (2008) על ידי הרב אליהו מאלי והרב אריק קמחי בשיתוף רבנים בוגרי ישיבת עטרת כהנים בבית הכנסת "אור ישראל" ברחוב טולוז. נכון ל-2022, לומדים בישיבה כ-160 תלמידים במסלולים של הסדר וישיבה גבוהה לפני צבא, וכן פועל כולל אברכים. בשנת ה'תשע"ח (2018) הוקמה עמותת "מאירים ביפו" כעמותת האם של הישיבה על מנת לחזק את ההתיישבות היהודית ביפו. בנשיאות העמותה עומד הרב אליהו מאלי. העמותה מפעילה מוסדות חינוך וכן למעלה מ-400 מתנדבים ברחבי העיר, המסייעים להתארגנויות חברתיות, קהילתיות וסביבתיות. בנוסף לישיבה, מפעילה העמותה מדרשה לבנות בראשות הרבנית טל אביטן. היא מכינה קדם צבאית מבית "מאירים ביפו" בראשות הרב משה קוסטה. מכינת ארזי הלבנון הוקמה לפני 20 שנה במעלה אפרים שבשומרון, בשנת 2019 עברה ליפו. המכינה שמה דגש על חיזוק הקשר עם יהדות התפוצות, בתוכנית הנקראת "חיבת ציון". בסוף שיעור א', יוצאים עשרה תלמידים יחד עם ראש התוכנית, לקהילה יהודית בתפוצות ומקימים "בית מדרש ארצישראלי", מעין מכינה קדם צבאית המשלבת קשר עם הנוער בקהילה ולימוד תורה מעמיק. לאחר שנת השירות בחו"ל חוזרים התלמידים לארץ ומתגייסים. העמותה מפעילה מספר כפרי סטודנטים המסייעים לסטודנטים להשתלב בעשייה הקהילתית תוך כדי לימודים אקדמיים. אגף הפעילות החברתית של העמותה, מפעיל מתנדבים מישיבת ההסדר, המכינות, בנות המדרשה וכפרי הסטודנטים. בדצמבר 2015, זרק פעיל טרור בשם חאפז קונדוס רימון לעבר הישיבה. באוכלוסייה הערבית בעיר עלו טענות שהקמת הישיבה היא חלק מניסיון "לייהד" את יפו. ב-2016 התקיים מפגן מחאה נגדה בהשתתפות איימן עודה, תמר זנדברג, עיסאווי פריג' ואחרים. במהלך המהומות בישראל ב-2021 הותקפו באלימות ברחובות יפו ראש הישיבה הרב מאלי ומנכ"ל המוסדות משה שנדוביץ על ידי שני ערבים. נגד התוקפים הוגש כתב אישום אשר הסתיים בעבודות שירות ולא יוחס להם מניע גזעני. במהלך מלחמת חרבות ברזל התבטא ראש הישיבה, הרב אליהו מאלי, בעניין חיי אזרחים וחפים מפשע ברצועת עזה, וטען כי לפי העיקרון ההלכתי יש להרוג את כולם, כולל זקנים וטף. אתר האינטרנט הרשמי של ישיבת שירת משה "רוב האוכלוסייה חיה איתנו בשלום, במיעוט הקיצוני המשטרה תטפל", באתר www.makorrishon.co.il בר פלג, בלי טיפול שורש לבעיות ביפו, פיצוץ בעיר תמיד נמצא מעבר לפינה, באתר הארץ, 20 באפריל 2021 מדרשת יפו, באתר המדרשות שמעון כהן, הרב משה קוסטה לערוץ 7: פוגשים נוער שלראשונה מתעניין בזהותו, באתר www.inn.co.il שמעון כהן, המכיניסטים שיהפכו שליחים בחו"ל, באתר www.inn.co.il מחזקים את הקשר עם יהדות התפוצות, באתר www.inn.co.il דביר עמר, שיא חדש במתנות לאביונים של ישיבת יפו, באתר www.inn.co.il דביר עמר, לקראת החגים: בחורי ישיבות מחלקים שי וסלי מזון לקשישים, באתר www.inn.co.il גלעד מורג, אלי סניור ואיתי בלומנטל, הותר לפרסם: מחבל מיפו יידה רימון אל ישיבה, באתר ynet, 24 בספטמבר 2015 אור קשתי, "לעצור את ההתבוללות": מתרחב המאמץ לייהד את יפו, באתר הארץ, 30 בספטמבר 2016 יואל הרצברג, העמותה לייהוד יפו, באתר "המקום הכי חם בגיהנום", 30 בספטמבר 2016 יהושע בריינר, כתב אישום הוגש נגד תוקפי הרב ביפו, ואינו מייחס להם מניע גזעני, באתר הארץ, 26 באפריל 2021 איתי בלומנטל, "התקיפה קשורה לקרקע - ולחזות שלנו": הרב אליהו מאלי חזר לישיבה ביפו, באתר ynet, 19 באפריל 2021 נינה פוקס, ראש ישיבת הסדר ביפו: לפי העיקרון ההלכתי - להרוג את כולם בעזה, גם תינוקות, באתר ynet, 8 במרץ 2024
סאלינה

סאלינה (בשוודית: Saalina) הוא דגם של סירה באורך של 4 מטר, מתוצרת יצרנית המטוסים השוודית "סאאב" שיוצר לאחר מלחמת העולם השנייה. בסיום המלחמה נותרו במחסני "סאאב" כמויות גדולות של אלומיניום ששימש לייצור מטוסים, אך לא היה עוד ביקוש למטוסי החברה. לצד המעבר לייצור כלי רכב, הוחלט בחברה לנצל את האלומיניום לבניית סירות. בסך הכל יוצרו 250 יחידות של הדגם. דגמי ה"סאלינה" עוצבו על ידי Kurt Sjögren. לסאלינה היו מספר חסרונות ביחס לסירות אחרות. הסירות נבנו באותו אופן כמו המטוס[דרושה הבהרה], מה שעשה אותן ליקרות יחסית. האלומניום חובר על ידי מסמרות אלומיניום שהורכבו כלפי מטה, בתוך חלקי הסירה שהיו שקועים במים, ולא הייתה עמידה במי הים המלוחים. אורך - 4.00 מטר רוחב - 1.45 מטר סאלינה, סרטון באתר יוטיוב כלי רכב "סאאב" (ראו: סאלינה) aeroild.blogspot.com/2011/12/different-kinds-of-saabs סאאב סאלינה saabklubben.se/saabfakta/saab-saalina סאאב סאלינה lottaochlivet.blogspot.com/2014/09/saabs-bat-saalina
שניאור וסרמן

שְׁנֵיאור וַסֶרמַן (בכתיב יידי: שניאור (שנייער) וואַסערמאַן; בכתב לטיני: Shneur Vaserman;‏ 1899, אודלדו, האימפריה הרוסית (פולין) – 19 במאי 1982, בואנוס איירס, ארגנטינה) היה משורר יידיש והומוריסטן, שכתב שירה לילדים ולקוראים מבוגרים. שניאור וסרמן נולד בעיירה אודלדו (אָדאַלדאָ) שליד העיר חלם בפולין (אז באימפריה הרוסית) בשנת 1899 במשפחה ענייה של חייטים, אבל זכה לחינוך מסורתי: 'חדר', וישיבה. כבר מנעוריו המוקדמים כתב ופרסם שירים ביידיש. ואחדים מהם גם נדפסו בעיתוני הילדים בפולין. בקיץ 1924 היגר וסרמן הצעיר לארגנטינה, והשתקע בעיר הבירה בואנוס איירס. בתחילת דרכו בארגנטינה עדיין עסק בחייטות והתפרנס מתפירת חליפות. אבל לאחר זמן קצר התמסר להוראה ולכתיבה ביידיש. הוא לימד שנים ארוכות בבית הספר ע"ש בורוכוב, ייסד וערך את עיתון הילדים "חבר'ל" ('חבר קטן'). יצירותיו כללו כתיבה לילדים, שירים, הומורוסקות, וסיפורים קצרים. בין שתי מלחמות העולם נתפרסמו יצירותיו ברחבי העולם היהודי קורא היידיש: במזרח אירופה, ארצות הברית וארגנטינה. בבית הספרים הלאומי בירושלים נמצאים שמונה מספריו, כולם ביידיש, שירה לילדים ולמבוגרים. אחד מהם נדפס עוד בפולין, וכל השאר נדפסו בארגנטינה. שום דבר משלו לא תורגם לעברית. כתביו של שניאור וסרמן ב-Open Library קורות חיים שניאור וסרמן, דף שער בספרייה הלאומית
תמאש קדאר

תמאש קדאר (בהונגרית: Tamás Kádár; נולד ב-14 במרץ 1990) הוא כדורגלן הונגרי המשחק כמגן בשנדונג לוננג מליגת העל הסינית. הוא מתפקד הן כמגן מרכזי והן כמגן שמאלי. הוא ערך את הופעת הבכורה שלו במועדון זלאגרסגי ט.א. בגיל 16. תמאש נולד בעיר וֶספּרֵם שבמערב הונגריה. כשגדל עברה המשפחה לזאלַאֶגֶרסֶג והוא שיחק במועדון הנוער של זלאגרסגי ט.א.. את הופעת הבכורה במדי הקבוצה הבוגרת של זלאגרסגי ט.א. עשה בשנת 2006 שנתיים לאחר מכן הוא זומן לליגת העל האנגלית ושיחק בניוקאסל יונייטד ובהאדרספילד טאון, לפני שעבר לליגת העל ההולנדית למשך עונה אחת. הוא חזר להונגריה ובשנת 2015 עבר ללך פוזנן הפולנית ובעקבות התעניינות דינמו קייב מליגת העל האוקראינית עבר אליה בשנת 2017 וחתם על חוזה עד שנת 2020. הוא זומן לסגל הנבחרת הלאומית של הונגריה בשנת 2010 והיה גם חלק מהרכב הנבחרת ליורו 2016 שאומנם העפילה מהמקום הראשון בשלב הבתים אך הודחה כבר בשלב שמינית גמר הטורניר. מדיה וקבצים בנושא תמאש קדאר בוויקישיתוף תמאש קדאר, באתר Transfermarkt תמאש קדאר, באתר Soccerway תמאש קדאר, באתר WorldFootball.net תמאש קדאר, באתר National Football Teams תמאש קדאר, באתר FootballDatabase.eu Kadar on Premier radar ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
היי האוס

היי האוס (באנגלית: Hay House) הוא בית הוצאה לאור של ספרי מחשבה חדשה ועזרה עצמית שנוסד בשנת 1984 על ידי המחברת לואיז היי, והוציאה לאור ספריה, "רפא את הגוף שלך" ו"אתה יכול לרפא את חייך". היי האוס כולל את בתי הדפוס New Beginnings Press, Princess Books, Smiley Books, ו Balboa Press. בשנת 2005 מנחה הרדיו מנהל סאמר מקסטראוויק פיתח והשיק תחנת הרדיו אינטרנט, "Hay House Radio Network". משרדי היי האוס הראשיים בקרלסבד, קליפורניה, ומחלקות בינלאומיות נוספות קיימות בממלכה המאוחדת, אוסטרליה, הודו, ודרום אפריקה. מדיה וקבצים בנושא היי האוס בוויקישיתוף אתר האינטרנט הרשמי של היי האוס (באנגלית) Q&A: Reid Tracy; president, Hay House Inc. (אורכב 11.06.2008 בארכיון Wayback Machine), Michael Kinsman, December 4, 2005, San Diego Union-Tribune FOREWORD THIS WEEK 6.14.06 forewordmagazine.com. About Hay House louisehay.com. "About Hay House Books". MARK OPPENHEIMER (4 במאי 2008). "The Queen of the New Age". New York Times. {{cite news}}: (עזרה) Hay House Radio Official website. Hay House, U.K. Official website Australia Official website Hay House India Official Website Hay House South Africa bodyandmind.co.za.
גונן אוסישקין

גונן אוסישקין (נולד ב-19 באוגוסט 1967) הוא טייס קרב ומנהל ישראלי, מנכ"ל חברת התעופה אייר חיפה. שימש מנכ"ל חברת התעופה אל על מפברואר 2018 עד ינואר 2021. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסר מידע על 37 שנותיו הראשונות. אוסישקין נולד בברית המועצות ועלה לישראל בהיותו ילד. אמו אירינה אוסוסקין היא מפתחת "שיטת אירה" לריפוי. היה נשוי במשך 18 שנים לסופרת מיכל שלו. שירת כטייס קרב על מטוסי F-16 בחיל האוויר. לאחר שירותו בצה"ל כיהן כמנהל ב"מעבדות חרמון". את עבודתו באל על החל אוסישקין בשנת 2004. בין היתר שימש כטייס בצי מטוסי בואינג 400–747 ולאחר מכן כיהן בתפקידים ניהוליים שונים במשך 12 שנים, מתוכן 10 שנים בחטיבת מסחר, לרבות ראש אגף תכנון מסחרי, רשת הנתיבים לו"ז (שיבוץ המטוסים לטיסות) וניהול הכנסות (2011–2014). באוקטובר 2014 מונה למנהל האסטרטגיה, תכנון וארגון (תוא"ר) באל על. בינואר 2017 מונה לסמנכ"ל מסחר וקשרים תעופתיים בחברה. במסגרת תפקידו הוביל, יחד עם גורמים נוספים בחברה, את תהליך ההצטיידות הגדול בתולדות אל על של מטוסי הדרימליינר. לתפקידו כמנכ"ל אל על נכנס בפברואר 2018. באוקטובר 2020 הודיע על פרישתו מתפקידו כמנכ"ל "אל על" הוא סיים את תפקידו בחודש ינואר 2021. בשנת 2023 הקים יחד עם ניר צוק וקבוצת שותפים את חברת התעופה אייר חיפה והוא מכהן כמנכ״ל החברה. לאוסישקין תואר ראשון בכלכלה וניהול ותואר שני במנהל עסקים, שניהם מאוניברסיטת תל אביב. איתי בלומנטל, גונן אוסישקין ימונה למנכ"ל אל על, באתר ynet, 8 בינואר 2018 נבחר טייס חיל אוויר: גונן אוסישקין ימונה למנכ"ל אל על החדש, באתר וואלה, 8 בינואר 2018 הנהלת אל על: גונן אוסישקין - מנכ"ל, באתר אל על מיכל רז-חיימוביץ', ‏האם גונן אוסישקין הוא המנכ"ל שיוציא את אל-על מהמשבר?, באתר גלובס, 1 בפברואר 2018 דפנה שחורי, הברנז'ה מתעבת אותי, באתר ישראל היום, 7 בפברואר 2012 ספיר פרץ זילברמן מנכ”ל אל על, גונן אוסישקין, מסיים היום את תפקידו, "פספורט-ניוז" 21 בינואר 2021 ynet, אייר חיפה של ניר צוק וגונן אוסישקין תקבל את המטוס הראשון בסוף החודש, באתר כלכליסט, 9 ביולי 2024
משה הלוי (פירושונים)

האם התכוונתם ל... משה הלוי – במאי תיאטרון ישראלי משה הלוי (רב) משה הלוי (בלוגר) משה לוי (פירושונים
קואן

קואן הוא סיפור, דיאלוג, שאלה, חידה או אמירה הנוגעת להיסטוריה או למסורת של הזן בודהיזם, וכוללת אספקטים שאינם מובנים באופן רציונלי, אלא בחשיבה אינטואיטיבית. דוגמה ידועה לקואן היא השאלה: "מהו הקול שמשמיעה מחיאת כף יד אחת?", המיוחסת להקואין אקקו (1686–1769), הנחשב למחיה מסורת הקואן ביפן. מקורו של הקואן באמירותיהם ובמעשיהם של נזירי ומורי הזן, ובדמויות האגדתיות במסורת הזן, בדרך כלל אלו שהוסמכו ללמד בשושלת המתחילה מבודהידרמה (המאה ה-5 – המאה ה-6 לספירה). הקואנים אמורים לייצר "ספק גדול" בלומדיהם ובכך לשקף את תהליך ההערה (ההערה כתובה ב-ע' ולא ב-א' מפני שאין מדובר בהתגלות רוחנית חדשה, אלא בהתעוררות למצב הבסיסי והאמיתי, לטבעו של עולם) של אנשים אלו, ולעיתים את עצם ההלם המביא את המוח המואר לכדי מודעות. מורי הזן לעיתים מעבירים את שיעוריהם באמצעות קואנים, וכמה מהעוסקים בזן משתמשים בקואנים לשם מדיטציה. יש נזירים שפיתחו קואנים יותר מאחרים, למשל מאסטר הקואנים המפורסם ג'ושו. המונח היפני "קואן" (יפנית: 公案) הוא קריאה יפנית של המילה הסינית "גונְגאָן", שמשמעותה "מקרה פומבי". בתרבות המערבית המושג קואן משמש לעיתים לתיאור הצהרה חסרת פשר או שאלה שאינה ניתנת לתשובה רציונלית, אך במסורת הזן הקלאסית הקואן איננו חידה או הצהרה אבסורדית, אלא שאלה שתלמיד הזן אמור להשיב עליה נכונה. דוגמה לכך הוא הנושא המרכזי של קואנים רבים, שהוא חוסר ההבדל בין הפכים. נזיר אחד שאל את ג'ושו "האם לכלב יש טבע בודהה?", ג'ושו ענה "מוּ". משמעות המילה היפנית "מוּ" (בסינית "ווּ") היא "כלום", והפירוש המקובל לתשובה זו הוא שהיא סירוב לענות על השאלה האבסורדית מיסודה. קואן זה הוא אחד מהיסודיים בלימוד הזן, ופעמים רבות הוא הקואן הראשון המוצג לתלמידי זן חדשים. כאשר שתי ידיים מוחאות ויש קול, מהו קול היד האחת? מדיה וקבצים בנושא קואן בוויקישיתוף קואן, באתר אנציקלופדיה בריטניקה (באנגלית) קואן, דף שער בספרייה הלאומית ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
סבסטיאן סוריה

אנדרס סבסטיאן סוריה קינטנה (בערבית: أندريس سيبستيان سوريا كوينتانا; נולד ב-8 בנובמבר 1983) הוא כדורגלן קטרי-אורוגוואי המשחק בקטר בעמדת החלוץ. סוריה התחיל את הקריירה שלו בליברפול מונטווידאו. בשנת 2004 סוריה חתם באל-גארפה מליגת העל הקטרית. באל-גארפה, סוריה שיחק עונה אחת בה זכה באליפות המדינה כאשר כבש 14 שערים. בקיץ 2005 חתם במועדון ספורט קטר. בקטר, סוריה שיחק 7 עונות במהלכן כבש 102 שערי ליגה וזכה עם הקבוצה בגביע כתר הנסיך בעונת 2008/2009. לאחר הזכייה, אודינזה, חטאפה ואתלטיקו מדריד הביעו עניין בסוריה שהחליט להאריך חוזה בקטר. בקיץ 2012 סוריה חתם בלחוויאה. במהלך המשחק נגד פחטקור טשקנט במסגרת ליגת האלופות האסיאתית שנערך ב-9 באפריל 2013, סוריה הבקיע 9 שניות מפתיחת המשחק, השער המהיר אי פעם במסגרת אסיאתית. בקיץ 2015 סוריה חתם בא-ריאן. בקיץ 2020, סוריה חתם באל-ערבי. סוריה נולד באורוגוואי ובשנת 2006 קיבל אזרחות קטרית, שאיפשרה לו לשחק בנבחרת קטר. סוריה זכה עם הנבחרת הצעירה במדליית הזהב במשחקי אסיה בשנת 2006. ב-15 בנובמבר 2006 סוריה ערך את הופעת הבכורה שלו בנבחרת הבוגרת בהפסד 2-0 לאוזבקיסטן. ב-9 ביולי 2007 סוריה הבקיע את שער הבכורה שלו בנבחרת בתיקו 1-1 נגד יפן במסגרת גביע אסיה בכדורגל 2007. סוריה הבקיע עוד שני שערים במהלך הטורניר ושלושת שעריו היו היחידים של קטר. אל-גארפה ליגת העל הקטרית: 2004/2005 גביע שייח' יאסים: 2004/2005 קטר גביע כתר הנסיך: 2008/2009 לחוויאה גביע כתר הנסיך: 2012/2013, 2014/2015 ליגת העל הקטרית: 2013/2014, 2014/2015 א-ריאן ליגת העל הקטרית: 2015/2016 אישיים כדורגלן העונה בליגת העל הקטרית: 2005/2006 מלך השערים בליגת העל הקטרית: 2012/2013 מדיה וקבצים בנושא סבסטיאן סוריה בוויקישיתוף סבסטיאן סוריה, באתר Transfermarkt סבסטיאן סוריה, באתר Soccerway סבסטיאן סוריה, באתר National Football Teams סבסטיאן סוריה, באתר FootballDatabase.eu
עונת 2017/2018 בליגה הלאומית בכדורסל

עונת 2018/2017 בליגה הלאומית בכדורסל היא העונה ה-52 של הליגה השנייה בחשיבותה בכדורסל בישראל. 8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך). ששת הקבוצת שסיימו את הליגה במקומות 14-9 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 11-9 זוכות לארח שלושה משחקי בית. בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית. הפועל חיפה נשארה בליגה עקב התפרקות מכבי קריית גת מידע מאתר איגוד הכדורסל(הקישור אינו פעיל)
פחמן דו-גופרי

פחמן דו-גופרי הוא תרכובת כימית חסרת צבע, נוזלית בטמפרטורת החדר שנוסחתה CS2 החומר משמש בסינתיזה אורגנית וכממס לא קוטבי. לחומר הטהור ריח המזכיר אתר אך בשל אי-נקיונות הנוזל בדרך כלל מסריח. כמויות קטנות של פחמן דו גפרי נפלטות בהתפרצויות וולקניות וכתוצר פירוק אנאירובי של חומר אורגני בים או בביצות עשב כיוון שמסיסות בחומר נמוכה הרי שמי הים רוויים ביתר ב CS2 מ כ-0.7 מיליון טון בשנה של החומר נוצרים באופן טבעי בעולם בשנה באטמוספירה החומר מתחמצן במהירות לפחמן דו-חמצני. בתעשייה ייצרו בעבר את החומר בתגובה של פחם טבעי עם גפרית בטמפרטורה גבוהה C + 2 S ⟶ CS 2 {\displaystyle {\ce {C + 2S -> CS_2}}} . ניתן להפיק פחמן דו גפרי בטמפרטורה נמוכה יותר - 600°C בתגובה של מתאן עם גפרית בקטליזה של סיליקה ג'ל או אלומינה 2 CH 4 + S 8 ⟶ 2 CS 2 + 4 H 2 S {\displaystyle {\ce {2CH_4 +S_8 -> 2CS_2 + 4H_2S}}} השימוש העיקרי בפחמן דו גופרי הוא בייצור זהורית המשמשת להכנת סיבי זהורית (Rayon) וצלופן. כ-75% מהכמות המיוצרת נצרכת למטרה זו. בנוסף משמש החומר להכנת פחמן ארבע-כלורי CCl4 בתגובה CS 2 + 3 Cl 2 ⟶ CCl 4 + S 2 Cl 2 {\displaystyle {\ce {CS2 +3Cl_2 -> CCl_4 +S_2Cl_2}}} CS2 משמש גם בסינתזה של תרכובות גפרית אורגניות וכחומר הדברה. החומר דליק מאוד. CS 2 + 3 O 2 ⟶ CO 2 + 2 SO 2 {\displaystyle {\ce {CS2 + 3O_2 -> CO_2 + 2SO_2}}} פחמן דו גפרי איזואלקטרוני לפחמן דו-חמצני אך מגיב יותר עם נוקלאופילים ומתחזר ביתר קלות. בתגובה עם אמינים מתקבלים דיתיאו קרבמטים (dithiocarbamates) 2 R 2 NH + CS 2 ⟶ [ R 2 NH 2 + ] [ R 2 NCS 2 − ] {\displaystyle {\ce {2R_2NH + CS_2 -> [R_2NH_2^+][R_2NCS_2^- ]}}} תגובה עם אלקוקסיד נותנת קסנתטים (Xanthates) - תגובה זו היא הבסיס לעיבוד התאית בתהליך ייצור הזהורית RONa + CS 2 ⟶ [ Na + ] [ ROCS 2 − ] {\displaystyle {\ce {RONa + CS_2 -> [Na^+][ROCS_2^- ]}}} פחמן דו גפרי רעיל מאוד סימני ההרעלה כוללים תחושת עקצוץ, אובדן תחושה, התכווצויות וחולשת שרירים. חשיפה תעסוקתית נקשרה למחלות לב ולשבץ. מדיה וקבצים בנושא פחמן דו-גופרי בוויקישיתוף פחמן דו-גופרי, באתר אנציקלופדיה בריטניקה (באנגלית) Simon F.Watts, The mass budgets of carbonyl sulfide, dimethyl sulfide, carbon disulfide and hydrogen sulfide, Atmospheric Environment 34, 2000, עמ' 761-779
The Club Remixes

The Club Remixes (בעברית: הרמיקסים של המועדון) הוא אלבום הרמיקס הראשון של הלהקה האמריקאית סלינה גומז & הסצנה. אלבום הרמיקסים יצא לאור ב-4 בינואר 2011, על ידי חברת התקליטים הוליווד רקורדס. אלבום הרמיקסים מכיל בתוכו שלושה שירים שונים ("A Year Without Rain", "Round & Round", ו-"Naturally"), אשר להם נעשו בסך הכל חמישה רמיקסים. לשיר "A Year Without Rain", נעשו שלושה רמיקסים. האלבום עלה לאפל מיוזיק לאחר שהושק בשנת 2015. מידע על האלבום The Club Remixes באתר MusicBrainz האלבום על פי, אולמיוזיק The Club Remixes by Selena Gomez & The Scene (באנגלית אמריקאית), 2010-01-01, נבדק ב-2018-07-16 The Club Remixes by Selena Gomez & The Scene (באנגלית אמריקאית), 2010-01-01, נבדק ב-2018-07-16 The Club Remixes - Selena Gomez & the Scene | Songs, Reviews, Credits | AllMusic, AllMusic